ⵎⵓⵃⴰⵎⵎⴰⴷ ⵛⴰⵃⵕⵓⵕ

ⵎⵓⵃⴰⵎⵎⴰⴷ ⵛⴰⵃⵕⵓⵕ (1938 - 2019), ⴷ ⵢⴰⵏ ⵓⵎⵜⵡⴰⵍ ⴷ ⵓⵎⴰⵔⴰ ⴷ ⵓⵎⵔⵣⵓ ⴷ ⵓⵎⵙⵡⵉⵏⴳⵉⵎ ⴰⵙⵓⵔⵉ. ⴷ ⵉⴳⴰ ⵢⴰⵏ ⵓⵎⵙⵡⵉⵏⴳⵉⵎ ⵍⵍⵉ ⵉⴼⵔⵔⵓⵏ ⵜⵉⵖⴰⵡⵙⵉⵡⵏ ⵙ ⵜⵎⵏⵍⵍⵉⵜ. ⴷ ⵉⴳⴰ ⴰⵙⵍⵎⴰⴷ ⵏ ⵜⵏⵣⴳⴳⵉⵜ ⵜⵓⵖⵔⵉⵎⵜ ⴳ ⵜⵙⴷⴰⵡⵉⵜ ⵏ ⴷⵉⵎⴰⵛⵇ. ⴷ ⵉⵜⵜⵢⵓⵙⵙⴰⵏ ⴱⴰⵀⵔⴰ ⴳ ⵓⵎⴰⴹⴰⵍ ⴰⵏⵙⵍⵎ. ⵙⵍⴰⵡⴰⵏ ⴰⴽⴽⵯ ⵉⴷⵍⵉⵙⵏ ⵏⵏⵙ ⵍⵍⵉ ⴷ ⵉⵙⵙⵓⴼⵖ, ⵡⵉⵍⵍⵉ ⴷ ⵢⵓⵡⵉⵏ ⵢⴰⵜ ⵜⵖⵔⵉ ⵜⴰⵜⵔⴰⵜ ⵉ ⵓⴷⵍⵓⵙ ⵏ ⵕⴱⴱⵉ, ⵢⴰⵏ ⴳⵉⵙⵏ ⵍⵍⵉ ⵉⴳⴰⵏ ⵙ ⵢⵉⵙⵎ "ⴰⴷⵍⵉⵙ ⴷ ⵍⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ " ⴷ ⵓⴷⵍⵉⵙ ⵏ "ⵙⵉⵡⴰⵍⴰ ⵉⵏⴰⵖⵉⵣⵏ ⵉⵎⴰⵢⵏⵓⵜⵏ ⵉ ⵓⴼⵉⵇⵀ ⴰⵏⵙⵍⵎⵉ - ⴰⴼⵉⵇⵀ ⵏ ⵜⵎⵖⴰⵔⵜ " ⴷ ⵉⴳⴰ ⵢⴰⵏ ⵙⴳ ⵉⵎⵙⵡⵉⵏⴳⵉⵎⵏ ⵍⵍⵉ ⵔⴰⴷ ⵉⵖⴰⵎⴰ ⴳ ⵓⵎⵣⵔⵓⵢ ⵏ ⵓⵡⵏⴳⵎ ⴰⵏⵙⵍⵎ.(ⵜⴰⵄⵕⴰⴱⵜ) ⵜⴰⵔⵉⴷⵉⵔⵜ ⵏ ⵛⴰⵃⵕⵓⵕ. ⵉⵜⵜⵢⵓⵥⵕⴰ ⴳ 12/1/2026.   

ⴳ ⵓⵙⴳⴳⵯⴰⵙ ⵏ 1938 ⵉⵍⵓⵍ ⴷ ⵎⵓⵃⵎⵎⴰⴷ ⵛⴰⵃⵕⵓⵕ ⴳ ⴷⵉⵎⴰⵛⵇ, ⴷ ⵉⴳⴰ ⴱⴰⴱⴰⵙ ⴰⴽⵓⴷⴰⵏⵏ ⴰⵊⵢⵢⴰⵔ ⴷ ⵉⴳ ⵢⴰⴷⵍⵍⵉ ⴱⴰⴱⴰⵙ ⴰⵏⵍⵎⴰⴷ ⴷⴰⵔ ⵛⵛⵉⵅ ⴰⵍⴱⴰⵏⵉ. ⵉⵙⵎⴷ  ⵜⵉⵖⵔⵉ ⵏⵏⵙ ⴳ ⵓⵙⵉⵏⴰⵏ ⵏ ⴷⵉⵎⴰⵛⵇ ⵢⴰⵎⵥ ⵜⴰⵙⵉⵏⴰⵏⵜ ⵜⴰⵎⴰⵜⴰⵢⵜ ⴳ ⵓⵙⴳⴳⵯⴰⵙ ⵏ 1958 , ⴷ ⵉⵎⵓⴷⴷⵓ ⵜⵉⵣⵉ ⵢⴰⵏⵏ ⵙ ⵜⴰⵎⵓⵏⵜ ⵜⴰⵙⵓⴼⵢⴰⵜⵉⵜ ⴰⴱⴰⵛ ⴰⴷ ⵉⵙⵎⴷ ⵉ ⵜⵖⵔⵉ ⵏⵏⵙ ⴳ ⵜⵏⵣⴳⴳⵉⵜ ⵜⵓⵖⵔⵉⵎⵜ. ⴷ ⵢⴰⵎⵥ ⴰⴷⵉⴱⵍⵓⵎ ⵏⵏⵙ ⴳ ⵜⵙⴷⴰⵡⵉⵜ ⵏ ⵎⵓⵚⴽⵓ ⵖ 1964, ⴷ ⵢⵓⵔⵔⵉ ⴷ ⵙ ⴷⵉⵎⴰⵛⵇ  ⵉⵙⵡⵓⵔⵉ ⴳⵉⵙ ⴳ ⵜⵖⵉⵡⴰⵏⵜ ⵏ ⵜⵏⵣⴳⴳⵉⵜ ⵜⵓⵖⵔⵉⵎⵜ. ⵉⴷⴷⵓ ⵙ ⵢⴰⵜ ⵜⵙⴷⴰⵡⵉⵜ ⴳ ⵉⵕⵍⴰⵏⴹⴰ ⵉⵖⵔ ⵏⵏ ⵖⵉⵏ ⴷ ⵢⴰⵎⵥ ⴷ ⴳⵉⵙ ⵜⴰⵙⵍⴽⵉⵏⵜ ⵏ ⵍⵎⴰⵚⵟⵕ ⴰⵙⴳⴳⵯⴰⵙ ⵏ 1969 ⴷ ⴷⵓⴽⵜⵓⵔⴰ ⴳ ⵓⵙⴳⴳⵯⴰⵙ ⵏ 1972 ⵜⴰⵥⵍⴰⵢⵜ ⵏ ⵍⵎⵉⴽⴰⵏⵉⴽ ⴰⴽⴰⵍ ⴷ ⵜⵙⵉⵢⵉⵏ . ⴷ ⵉⵙⵙⵏⵜⵉ ⴳ ⵜⵖⵔⵉ ⵏⵏⵙ ⵉ "ⵜⵙⵙⵓⴳⵣⵜ ⵜⵉⵏⵥⵉⵥⵜ" ⴷ ⵉⵍⵍⴰ ⴰⴽⵓⴷⴰⵏⵏ ⴳ ⵉⵕⵍⴰⵏⴹⴰ ⴹⴰⵕⴰⵜ ⵏ ⵉⵎⵏⵖⵉ ⵏ 1967 -1970 . ⴷ ⵜⵉⵡⵙ ⴰⵙ ⵜⵎⵥⵍⴰ ⵏ ⵜⵓⵙⵏⴰⴽⵜ ⴳ ⵜⵖⵔⵉ ⴰⴷ ⵏⵏⵙ .ⴷ ⵉⵣⵣⵔⵉ ⴳ ⵜⵖⵔⵉ ⵏ ⵍⵇⵓⵕⴰⵏ ⵎⴰⴷ ⵉⵜⵜⴳⴳⴰⵏ 40 ⵏ ⵓⵙⴳⴳⵯⴰⵙ ⴷ ⴰⵡⴷ ⵉⴳⴰ ⵙⴳ ⵡⵉⵍⵍⵉ ⵉⵏⵏⵓⵕⵥⵎ ⵜⴰⴳⴳⵓⵔⵜ ⵏ ⵜⵎⴰⴳⵍⴰⵢⵜ ⴳ ⵓⴷⵍⵉⵙ ⵏ ⵕⴱⴱⵉ .

ⴷ ⴰⵡⴷ ⵉⵙⴽⵔ ⴰⵣⵣⵔⴰⵢ ⵉ ⴽⵉⴳⴰⵏ ⵏ ⵉⵔⵎⴰⵏ ⵏ ⵓⵙⴳⴷ. ⵣⵓⵏ ⴷ ⵜⴰⵙⵜⴳⴳⴰⵔⵜ ⴷ ⴰⵡⴷ ⴳⵔ ⵉⵙⵍⴰⵎ ⴷ ⵜⴼⵍⵙⵜ. ⴷ ⴰⵡⴷ ⴷ ⵎⴰⵏⵉⴽ ⵙ ⴷⴰ ⵉⴱⵟⵟⵓ ⵡⴰⵢⴷⴰ ⴷ ⵜⵖⵍⴰⴼⵜ, ⴷ ⴰⵡⴷ ⴰⵎⵣⴰⵔⴰⵢ ⴳⵔ ⵎⵓⵃⵎⵎⴰⴷ ⴰⵎⴰⵣⴰⵏ ⴷ ⵎⵓⵃⵎⵎⴰⴷ ⴰⵔⵇⵇⴰⵙ ⴷ ⵜⵓⴳⴷⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ .

 ⴽⵔⴰ ⵏ ⵡⴰⵔⵔⴰⵜⵏ ⴷ ⵉⴳⵉⵜⵏ ⵏⵏⵙ  

• ⴰⴷⵍⵉⵙ ⵏ "ⴰⴷⵍⵉⵙ ⴷ ⵓⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ" (1990 ): ⴰⴷⵍⵉⵙ ⴰⴷ ⵉⴷⵔⴰ ⴳⵉⵙ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ, ⵜⴰⵎⵣⵡⴰⵔⵓⵜ ⵉⴳⴰ ⵜⵜ ⵎⴰⵙ ⴷ ⴰⴷⵍⵉⵙ ⵓⵔ ⴷ ⵏⵜⵜⴰ ⴰⴷ ⵉⴳⴰⵏ ⵍⵇⵓⵕⴰⵏ, ⴷ ⵓⵙⵏⵎⵍ ⵏ ⵍⵉⵙⵍⴰⵎ ⴷ ⴰⵙⵏⴳⵉⵔⵉ ⵏ ⵓⵡⴰⵏⴽ ⴷ ⵓⵙⴳⴷ ⴷ ⴽⵉⴳⴰⵏ ⵏ ⵜⵖⴰⵡⵙⵉⵡⵏ ⵢⴰⴹⵏ.

• ⴰⴷⵍⵉⵙ ⵏ " ⴰⵡⴰⵏⴽ ⴷ ⵡⴰⵎⵓⵏ " (1994): ⵍⵍⵉⴳ ⴳⵉⵙ ⵉⵙⴰⵡⵍ ⵖⴼ ⵜⵡⵊⴰ ⴷ ⵓⵡⴰⵏⴽ ⴷ ⵓⴱⵕⴰⵡ ⴷ ⵜⴳⵔⴰⵡⵍⴰ ⴷ ⴽⵔⴰ ⴽⵓⵍⵍⵓ ⵢⴰⴹⵏ .

• ⴰⴷⵍⵉⵙ ⵏ "ⵉⵙⵍⴰⵎ ⴷ ⵓⴼⵓⵍⵙ "(1996).

• ⴰⴷⵍⵉⵙ ⵏ "ⵙⵉⵡⴰⵍⴰ ⵉⵏⴰⵖⵉⵣⵏ ⵉⵎⴰⵢⵏⵓⵜⵏ ⵉ ⵍⴼⵉⵇⵀ ⴰⵍⵉⵙⵍⴰⵎⵉ ⵍⴼⵉⵇⵀ ⵏ ⵜⵎⵖⴰⵔⵜ " (2000) : ⵍⵍⵉⴳ ⴳⵉⵙ ⵉⵙⴰⵡⵍ ⵅⴼ ⴽⵉⴳⴰⵏ ⵏ ⵜⵖⴰⵡⵙⵉⵡⵉⵏ ⵣⵓⵏ ⴷ ⵜⵉⵖⴰⵔⵉⵡⵉⵏ ⴷ ⵜⵎⵍⵙⵉⵜ ⵏ ⵜⵎⵖⴰⵔⵜ ⴷ ⵜⵎⵙⵜⴳⴳⴰⵔⵜ ⴷ ⵜⴽⴰⵙⵉⵜ ⵏⵖ ⴰⵢⴷⴰ ⴷ ⵜⵖⵍⴰⴼⵜ ⴷ ⵜⵓⴳⴷⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ .

• ⴰⴷⵍⵉⵙ ⵏ ⵜⵉⵏⵇⵇⵉⵙⵉⵏ ⵏ ⵓⵇⵓⵕⴰⵏ - ⵜⵉⵖⵔⵉ ⵜⴰⵜⵔⴰⵔⵜ.(ⵜⴰⵄⵕⴰⴱⵜ) ⵉⴷⵍⵉⵙⵏ ⵏ ⵛⴰⵃⵕⵓⵕ. ⵉⵜⵜⵢⵓⵥⵕⴰ ⴳ 12/1/2026. 

 ⵉⵖⴰⵡⴰⵙⵏ ⵏⵏⵙ ⵉⵜⵍⴼⴰⵣⵉⵢⵏ  

• ⴰⵖⴰⵡⴰⵙ ⵏ "ⴰⵏⵖⵎⵉⵙ/ⴰⵏⵉⵎⴰⵍ ⴰⵏⵓⴼⵍⴰⵢ "ⴷ ⵍⵍⵉⴳ ⵉⵙⴽⵔ ⴰⵎⵙⴰⵡⴰⵍ  ⴷ ⵄⴷⵏⴰⵏ ⵉⴱⵕⴰⵀⵉⵎ ⴳ ⵓⵙⴳⴳⵯⴰⵙ ⵏ 2015 , ⴷ ⵉⴼⴽⴰ ⴳⵉⵙ ⴰⵙⴳⵣⵍ ⵏ ⵓⵙⵖⵏⵓ ⵏⵏⵙ ⵏ ⵓⵡⵏⴳⵎ ⴷ ⵜⴱⵔⵉⴷⵜ ⵏⵏⵙ ⵜⴰⵎⴰⵢⵏⵓⵜ ⴳ ⵉⴳⵔ ⵏ ⵓⵡⵏⴳⵎ ⴰⵍⵉⵙⵍⴰⵎⵉ .

• ⴰⵖⴰⵡⴰⵙ " ⴰⵡⵔⵉⵎⵉⵍ ⵙⵎⵏⵍⵍⵉⵏ"  ⴳ ⵓⵙⴳⴳⵯⴰⵙ ⵏ 2017 , ⵉⵡⴰⵜⵙ ⴳ ⵓⵖⴰⵡⴰⵙ ⴰⴷ ⴰⴷ ⵢⵉⵍⵉ ⵢⴰⵏ ⵓⵎⵙⴰⵡⴰⵍ ⵍⵍⵉ ⵉⴳⴰⵏ ⴰⵎⵏⴼⴰⵊⴰ. ⵉⵡⴰⵜⵙ ⴳⵉⵙ ⴰⴷ ⵙⵡⵓⵔⵉⵏ ⵎⵉⴷⴷⵏ ⵓⵏⵍⵍⵉ ⵏⵏⵙⵏ ⴳ ⵓⵔⵎⴰⵙ ⵏ ⵉⴹⵕⵉⵚⵏ ⵏ ⵍⵇⵓⵕⴰⵏ .  

 ⵜⴰⵎⵜⵜⴰⵏⵜ ⵏⵏⵙ  

ⵉⵎⵎⵓⵜ ⵛⴰⵃⵕⵓⵕ ⴳ ⵓⵙⴳⴳⵯⴰⵙ ⵏ 2019 ⴳ ⴷⵓⵊⴰⵏⴱⵉⵔ ⴳ 21 ⴳⵉⵙ, ⴳ ⵜⵎⴰⵣⵉⵔⵜ ⵏ ⴰⴱⵓ ⴹⴰⴱⵉ ⴳ ⵢⵉⵎⴰⵕⴰⵜ, ⴳ ⵓⵡⵜⴰⵢ ⵏ 81 ⵏ ⵓⵙⴳⴳⵯⴰⵙ. ⴷ ⴰⵡⵉⵏ ⵜ ⵙ ⴷⵉⵎⴰⵛⵇ ⴰⵛⴽⵓ ⵉⵏⵏⴰ ⴰⵙⵏ ⴷⴰⵜ ⴰⴷ ⵉⵎⵎⵜ ⵔⵉⵖ ⴰⴷ ⵏⵏ ⵜⵜⵓⵎⴹⴰⵍⵖ ⴳ ⵜⵙⵎⴹⵍⵜ ⵏ ⵜⵡⵊⴰ ⵉⵏⵓ. ⴷ ⵜⵎⵜⵜⴰⵏⵜ ⵏⵏⵙ ⵜⴳⴰ ⵢⴰⵏ ⵓⵏⵖⵎⵉⵙ ⵍⵍⵉ ⴱⴰⵀⵔⴰ ⵉⵖⴰⵎⴰⵏ ⴳ ⵎⵉⴷⴷⵏ ⵍⵍⵉ ⴷⴰⵔ ⵉⵄⵣⵣⴰ ⴰⵛⴽⵓ ⵉⴽⴽⴰ ⵜ ⵉⵏⵏ ⴰⵔ ⵉⴼⵔⵔⵓ ⵜⵉⵖⴰⵡⵙⵉⵡⵉⵏ ⵙ ⵢⴰⵜ ⵜⵖⴰⵔⴰⵙⵜ ⵉⵔⵅⴰⵏ ⴰⵔ ⴽⵉⵖ ⵜⵍⴽⵎ ⴰⵏⵍⵍⵉ ⵏ ⵎⵉⴷⴷⵏ , ⴷ ⵉⵙⴽⵔ ⴰⵣⵣⵔⴰⵢ ⵉ ⴽⵉⴳⴰⵏ ⵏ ⵜⵖⴰⵡⵙⵉⵡⵏ ⵍⵍⵉ ⵢⴰⴷⵍⵍⵉ ⵓⵔ ⵔⵎⵉⵙⵏ ⵎⵉⴷⴷⵏ ⴳ ⵓⵙⴳⴷ. 

 ⴰⵢⵍⵍⵉ ⴼⵍⵍⴰⵙ ⵉⵜⵜⵓⵏⵏⴰⵏ ⴷ ⵜⴰⵙⵙⴰⵙⵉⵏ ⵏⵏⵙ  

ⴽⵔⴰ ⴳ ⵉⵎⵙⵡⵉⵏⴳⵉⵎ ⵏ ⵓⵙⴳⴷ ⵓⴼⴰⵏ ⵏⵏ ⴳⵉⵙ ⵢⴰⵜ ⵜⵔⵎⵉⵜ ⴰⴱⴰⵛ ⴰⴷ ⵉⵙⴳⴰⴷⴷⴰ ⴰⵡⵏⴳⵎ ⴰⵍⵉⵙⵍⴰⵎⵉ ⴷ ⴰⵙⴳⴷⴰⵏ ⴷ ⵜⵙⵜⵔⴰⵔⵜ ⵏⵏⵙ, ⴷ ⵉⵡⵙⵏ ⴰⵙ. ⴷ ⵍⵍⴰⵏ ⵡⵉⴷⴰ ⴼⵍⵍⴰⵙ ⵉⵏⵏⴰⵏ ⵢⵓⵛⴽⴰ ⴷ ⴰⴷ ⵉⴼⵓⴽⴽⵓ ⴷ ⴰⴷ ⵉⵙⵎⴰⵜⵜⵉ ⵜⴰⵖⵍⴰⵏⵜ ⵏ ⵎⵓⵃⵎⵎⴰⴷ ⵙⴳ ⵜⵔⵓⵙⵙⵏⴰ ⴷ ⴷⴼⴼⵉⵔ ⵍⵍⵉ ⴳ ⵏⵏ ⵜⵍⵍⴰ.

ⵎⴰⵛⴰ ⵍⵍⴰⵏ ⴽⵔⴰ ⵏ ⵉⵎⵙⵡⵉⵏⴳⵉⵎ ⵢⴰⴹⵏ ⵍⵍⵉ ⴼⵍⵍⴰⵙ ⵉⵙⴽⵔⵏ ⵜⵓⵣⵍⵜ ⴳ ⴷⴰⵔ ⵜⵉⵎⵔⵙⴰⵍ ⵜⵉⵙⴳⴷⴰⵏⵉⵏ ⵜⵉⴱⵍⴷⴰⵢ, ⵣⵓⵏ ⴷ "ⴰⵥⵀⴰⵕ "ⵙⵍⴰⵡⴰⵏ ⴰⴽⴽⵯ  "ⵉⵔⴳⴰⵣⵏ ⵏ ⵓⵙⴳⴷ" ⴷ "ⵉⵎⴰⵙⵙⴰⵏⵏ ⵏ ⵓⵙⴳⴷ". ⴷ ⴳⴷⵍⵏ ⵜⵓⴳⴷⵜ ⵏ ⵉⴷⵍⵉⵙⵏ ⵏⵏⵙ ⴳ ⴽⵔⴰ ⵏ ⵉⵡⴰⵏⴽⵏ ⴰⵎⵎ ⵙⵙⴰⵄⵓⴷⵉⵢⴰ ⴷ ⵎⵉⵚⵕ ⴳ ⵓⵣⵎⵣ ⴰⵏⵏ. ⴷ  ⵏⵏⴰⵏ ⴰⵙ ⵉⵔⴳⴰⵣⵏ ⵏ ⵓⵙⴳⴷ ⵎⴰⵙ ⵜⴳⵉⴷ ⴰⵎⵏⴱⴰⵍ. ⴷ ⵙⴽⵔⵏ ⴷⵉⵙ ⵜⵓⴳⴷⵜ ⵏ ⵉⵏⵎⵓⵇⵇⴰⵔ ⴷ ⵉⵎⵙⴰⵡⴰⵍⵏ. 

 ⴽⵔⴰ ⴳ ⵜⵉⵏⵏⴰⵢⵉⵏ ⵏⵏⵙ  

• ⴽⵓⴷⵏⵏⴰ ⵜⵔⵏⴰ ⵜⵓⵙⵙⵏⴰ ⵏ ⵓⴼⴳⴰⵏ ⵜⵔⵏⴰ ⴷ ⵜⵍⴻⵍⵍⵉ ⵏⵏⵙ , ⴷ ⴽⵓⴷⵏⵏⴰ ⵜⵔⵏⴰ ⵜⵍⴻⵍⵍⵉ ⵏⵏⵙ ⵜⵔⵏⴰ ⴷ ⵜⵏⴰⴼⴳⴰⵏⵜ ⵏⵏⵙ, ⴷ ⴽⵓⴷⵏⵏⴰ ⵜⵔⵏⴰ ⵜⵏⴰⴼⴳⴰⵏⵜ ⵏⵏⵙ ⵉⵔⵏⴰ ⴷ ⵓⵃⵉⴷⵉ ⵏⵏⵙ ⵉ ⵕⴱⴱⵉ .

• ⴰⵙⴳⴷ ⵉⴳⴰ ⵢⴰⵜ ⵜⵎⵙⵍⴰⵢⵜ ⵍⵍⵉ ⴷⴰⵔ ⴰⵎⵢⴰⵙⵙⴰ ⴷ ⵓⵏⵓⴳⴳⴰ ⴰⵏⴼⴳⴰⵏ, ⴷ ⵓⵔ ⵉⵅⵚⵚⵉ ⴰⴷ ⴳⵉⵙ ⵉⵜⵜⵓⵙⵎⵔⴰⵙ ⵓⴱⵣⵣⴻⵣ.

• ⵉⴳ ⵜⵔⵉⴷ ⵜⵓⵎⵔⵜ ⵏ ⵜⴳⵉⵔⴰ ⵏ ⴷⴷⵓⵏⵉⵜ, ⵙⵙⵓⵎⵔ ⵎⵉⴷⴷⵏ ⴳ ⴷⴷⵓⵏⵉⵜ .

• ⵓⵔ ⴰⵙ ⵏⵓⴼⵉ ⴰⴷ ⵏⴽⵛⵎ ⴳ ⵓⵙⴳⴷ ⵏ ⵕⴱⴱⵉ ⵙ ⵜⵔⵓⴱⴱⴰ. ⴰⵔ ⴽⵉⵖ ⴷ ⵏⴼⴼⵓⵖ ⴳ ⵓⵙⴳⴷ ⵏ ⵉⴷ ⴱⴰⴱⴰⵜⵏⵖ ⵙ ⵜⵔⵓⴱⴱⴰ.

• ⵖⵔⴰⵜ ⴰⴷⵍⵉⵙ ⵏ ⵕⴱⴱⵉ ⴱⵍⴰ ⵜⴽⵚⵓⴹⵎ. ⴷ ⴱⵍⴰ ⴼⵍⵍⴰⵙ ⵜⴽⵚⵓⴹⵎ. ⴰⵜⵉ ⵕⴱⴱⵉ ⵓⵔ ⴰⵔ ⵉⵜⵜⵎⵣⵍⵉⵡ .

• ⵉⵖ ⵏⵔⴰ ⴰⴷ ⵏⵔⵎⵙ ⴰⵙⴳⴷ ⴰⵏⵙⵍⵎ ⴰⵃⴰⵏⴰⴼⵉ ⵙ ⵎⴽⵍⵍⵉ ⵙ ⵉⵔⴰ ⵕⴱⴱⵉ ⴰⴷ ⵜ ⵏⵔⵎⵙ. ⵉⵅⵚⵚⴰ ⴰⵖ ⴰⴷ ⵏⵏ ⵏⵙⵔⵙ ⴰⵢⴷⴰ ⴳ ⵜⵙⴳⴰ ⵢⴰⵏⵏ , ⴷ ⵏⵙⵙⵏⵜⵉ ⴳ ⵓⴹⵕⵉⵚ ⴰⵎⵙⵔⵙⵍ ⵏ ⵓⵙⴳⴷ ⵍⵍⵉ ⵜ ⵉⴳⴰⵏ ⴷ ⵓⴷⵍⵉⵙ ⵏ ⵕⴱⴱⵉ .

• ⵕⴱⴱⵉ ⵏⵜⵜⴰ ⴰⴷ ⴷⴰⵔ ⵉⵍⵍⴰ ⵓⵣⵔⴼ ⴰⴷ ⵉⵏⵏⴰ ⵉ ⵜⵖⴰⵡⵙⴰ ⵜⵀⵔⵛ/ⵜⵎⵓⴳⵉ. ⴷ ⵜⴰⵡⵓⵔⵉ ⵏ ⵓⵡⴰⵏⴽ ⵉⴳⴰ ⵜⵜ ⴰⴷ ⵉⵙⴽⵔ ⴷ ⴰⴷ ⵉⴼⴽ ⵉ ⵉⵏⵎⵓⵔⴰⵏ ⵏⵏⵙ ⵜⵓⴷⵔⵜ ⵜⴰⵎⵎⴰⴽⴰⵢⵜ, ⵓⵔ ⴷ ⴰⴷ ⵜⵏ ⵓⴰⵣⵏ ⵙ ⵜⵓⵔⵜⵉⵜ/ⵍⵊⵏⵜ.

• ⵜⴰⵏⴱⴰⴹⵜ ⵏ ⵓⵡⴰⵏⴽ ⵓⵔ ⵖⵓⵔⵙ ⵉⵍⵍⵉ ⵓⵣⵔⴼ ⴰⴷ ⵜⴻⵜⵜⴽⵛⵎ ⴳ ⵉⵎⵢⴰⵙⵙⴰⵜⵏ ⵉⵙⴳⴷⴰⵏⵏ ⴳⵔ ⵓⴼⴳⴰⵏ ⴷ ⵕⴱⴱⵉ ⵏⵏⵙ, ⴷ ⴰⵙⵡⵓⵔⵉ ⵏ "ⵓⵔ ⵉⵍⵍⵉ ⵓⴱⵣⵣⴻⵣ ⴳ ⵓⵙⴳⴷ" ⵉⵅⵚⵚⴰ ⵜ ⴰⴷ ⵉⴼⴽ/ⵉⴹⵎⵏ ⵜⵉⵍⴻⵍⵍⵉ ⵏ ⵉⵖⴰⵍⵏ ⵙ ⵡⴰⵏⴰⵡ ⵏⵏⴰ ⴳⴰⵏ.  

 ⵥⵕ ⵓⴳⴳⴰⵔ 

 ⵙⵓⵔⵢⴰ
 ⵎⵓⵃⵎⵎⴰⴷ ⴰⵕⴽⵓⵏ
 ⴰⵙⴳⴷ
 ⵉⵙⵍⴰⵎ
 ⵜⴰⵜⵡⴰⵍⵜ ⵏ ⵜⵓⵖⵔⵉⵎⵜ
 ⴰⵇⵓⵕⴰⵏ

 ⵉⵙⴰⵖⵓⵍⵏ